
משנה מסכת ראש השנה – חוברת עבודה
שם התלמיד/ה___________         כיתה _______

'קידוש החודש' - קביעת החודש העברי, היתה ותהיה תהליך מרתק, שכולל מידי חודש קבלת עדים בבית הדין הגדול – הסנהדרין. בנוסף, יש צורך להחליט אם עדותם נכונה, לפי ידע מדעי ושיקול דעת של חכמי ישראל. קביעת הלוח גם דוחה את השבת!  בחוברת זו נלמד את המשניות העוסקות בתהליך 'קידוש החודש'.







יחידה א' –תהליך קידוש החודש
מה עושים בסוף החורף?
צליל ואלישמע ישבו על הספסל בשכונה ושוחחו ביניהם על פורים המתקרב. 'אני עוד לא יודע למה להתחפש', אמר צליל. 'אתה בכלל מתחפש עדיין? אני כבר לא בקטע' – ענה לו חברו אלישמע. שניהם היו בכיתה ח', ובגיל כזה תחפושת כבר לא מובנת מאליה.
'כן, אבל אני מחפש לעשות משהו מעניין, שונה כזה. אתה יודע, אחרי החורף הארוך שלא נגמר, בכל זאת, צריך משהו קצת אחר' – הסביר צליל.
'כן, לגמרי! ובדיוק בגלל זה, אתה יודע מה אני הולך לעשות?' שאל אלישמע בעיניים נוצצות.
'מה? מה אתה הולך לעשות?' נדרך צליל בסקרנות,
'אני הולך להצטרף לאבא שלי לעדות של קידוש החודש! אני כבר בר מצווה, ואני יכול לבוא איתו לירושלים, לבית הדין הגדול – הסנהדרין!', השיב אלישמע בהתלהבות.
'ממההה?' עדות? חודש? בית דין? על מה אתה מדבר אלישמע!' התפלא צליל.
'צליל אחי, מה איתך! אתה לא בעניינים! 
בתחילת הלילה שאחרי כ"ט בחודש העברי, שמים לב לירח החדש הקטן שמתחיל שוב להופיע בשמים. 
אם רואים אותו, שמים לב היטב לכל הפרטים – גודל, צורה, שעה, גובה, מיקום בשמים, ואז הולכים לבית הדין הגדול בירושלים. 
מעידים, כלומר - מספרים שראינו את הירח החדש – כמו עדים בבית משפט, הם שואלים שאלות כדי לוודא שבאמת ראינו – כמו חקירה





של עדים, ואז – הם קובעים לפי מה שאמרנו להם את התאריך! את תחילת החודש העברי החדש!', הסביר אלישמע.
'ואיפה הפואנטה?' שאל צליל, לא לגמרי מבין. 'את כל הדרך ללכת כדי שכמה רבנים ישאלו אותך מה הגודל של הירח? בשביל זה לנסוע עד ירושלים?'.
'צליל, תקלוט! זה אדיר! מטורף!' התלהב אלישמע. 'כל התאריך העברי, מתי יהיה א' בחודש, וממילא - באיזה יום יהיה פורים ומתי יהיה פסח – הכל ייקבע לפי מה שאלישמע סיפר לבית הדין! בעצם – יש לי יותר טוב: לפי מה שצליל ואלישמע סיפרו לבית הדין! איך זה בשבילך?'.
צליל חשב לרגע ואז אמר: 'שמע, באמת נשמע מיוחד. ובאמת הרבה זמן לא הייתי בירושלים, מעניין לי לנסוע איתך'.
'אבל... ' ניסה צליל לומר משפט.
'שום אבל! אתה בא איתי!' קטע אותו אלישמע בהחלטיות.
'רגע, תן לשאול משהו. אל תדאג, אני בא. כבר אמרתי לך שאני בא'. הרגיע צליל.
'אני פשוט לא מבין דבר אחד: למה בית הדין צריך אותנו, שאנחנו נבוא? הם לא יכולים להסתכל בשמים בעצמם ולראות שהירח החדש הופיע?' תהה צליל.
אלישמע הסתכל על צליל, התאמץ להיזכר – ולבסוף נזכר: 'אני גם שאלתי את אבא שלי על זה, והוא הסביר לי: ה' נתן לנו את המצוות של החגים, אבל ה' גם רצה שאנחנו, עם ישראל, נהיה שותפים בקביעה של תאריכי החגים. לא רק הרבנים שזה רגיל שהם קובעים הלכות, אלא גם האנשים הרגילים, כל מי שמעל בר מצווה יכול להיות שותף עם בית הדין ועם ה' בקביעה של החגים'.
צליל שתק לרגע, ואז אמר: 'ואוו. נשמע שזה באמת מיוחד. אני הולך לדבר עם ההורים שלי על הרעיון. אעדכן אותך' – נפרד צליל. 
'נהיה בקשר!' נופף לו אלישמע לשלום.






יחידה א' - סיכום
1. כתבו ליד כל הגדרה את התפקיד המתאים בתהליך קידוש החודש. היעזרו בתרמילון.
1. ראו את הירח החדש, והולכים לספר על-כך לבית הדין: - 		
2. יושבים במקום מרכזי (ירושלים / יבנה / מקום אחר), ומקבלים את דברי העדים על הירח החדש. צריכים להחליט מתי יהיה ראש חודש.  			
תרמילון:        בית הדין-דיינים    עדים

2. השלימו בעזרת התרמילון את חמשת השלבים בתהליך קידוש החודש
1. העדים רואים את 			.
2. העדים הולכים ל			
3. 		 בודק את דברי ה		.
4. בית הדין מחליט אם לקבל את דברי ה		 ולקבוע 				
5. מודיעים על החלטת 			לכל 			

תרמילון:
עדים, בית הדין,  עם ישראל,    בית הדין,   הירח החדש,   ראש חודש






3. חשבו: בימינו, לוח השנה העברי מסודר וקבוע מראש. מהם היתרונות והחסרונות של לוח שנה שנקבע בכל חודש מחדש? 																										

4. מצאו את ההגדרות בתפזורת להנאתכם!

לוח שנה עברי   קידוש החודש   בית דין   עדים   שותפות    ירח חדש    ראש חודש   חגים וזמנים    צליל    אלישמע      מסכת ראש השנה 







יחידה ב' – פרק א משנה ט
מִי שֶׁרָאָה [בשבת] אֶת הַחֹדֶשׁ [=את הירח החדש] וְאֵינו יָכוֹל לְהַלֵּךְ,
מוֹלִיכִים אוֹתוֹ עַל הַחֲמוֹר, אֲפִלּוּ בַמִּטָּה;
אִם צוֹדֶה [=אורב] לָהֶם, לוֹקְחִין בְּיָדָם מַקְלוֹת;
וְאִם הָיְתָה דֶרֶךְ רְחוֹקָה, לוֹקְחִין בְּיָדָן מְזוֹנוֹת.
שֶׁעַל מַהֲלַךְ לַיְלָה וָיוֹם, מְחַלְּלִים אֶת הַשַּׁבָּת וְיוֹצְאִין לְעֵדוּת הַחֹדֶשׁ,
שֶׁנֶּאֱמַר: (וַיִּקְרָא כג,ד)
"אֵלֶּה מוֹעֲדֵי יי, מִקְרָאֵי קֹדֶשׁ,אֲשֶׁר תִּקְרְאוּ אֹתָם בְּמוֹעֲדָם".
1. המשנה מביאה שלוש דוגמאות לדברים שאפשר לקחת בשבת מחוץ לעירוב, כדי לפתור בעיות שונות. השלימו את הבעיות והחפצים במקומות המתאימים!
1. אם מי שראה את הירח החדש  לא יכול ללכת , מותר לקחת אותו לבית הדין בעזרת ________ או ________.
2. אם יש בדרך ___________, מותר לקחת  כלי נשק , כמו למשל _____________.
3. אם הדרך לבית הדין ____________, מותר לעדים לקחת איתם ____________..
2. מאיזו מילה בפסוק למדו שיש ללכת לעדות החודש בכל מצב, גם אם זו שבת? ______________
3. לפי המשנה, מותר לצליל ואלישמע לקחת איתם אוכל ושתייה לדרך? ________________
4. פסוק בתוך משנה: מהם הסימנים לכך שבמשנה שלנו יש פסוק? כתבו לפחות 2 מתוך 3 הסימנים. _____________________ ___________________________________________  






יחידה ב' –יציאה לעדות החודש בשבת
ומה עם אוכל ושתייה?
צליל ואלישמע נפגשו במגרש הכדורגל השכונתי למשחק עם עוד חברים. החברים אירגנו את הקבוצות, ובינתיים שאל אלישמע את צליל: 'נו, מה ההורים שלך אומרים? אתה יכול לבוא איתנו?'.
'כן,ההורים שלי אהבו את הרעיון. רק הם אמרו שכנראה החודש זה לא מסתדר'. השיב צליל.
'מה באמת? חבל! בחודש הבא יש לאבא שלי מילואים ואנחנו לא נוכל ללכת. מה הבעיה בחודש הזה?', חקר אלישמע.
'כ"ט שבט יוצא ביום שישי. זה אומר שהזמן שבו צריכים לשים לב אם הירח החדש מופיע, הוא ליל שבת. בעייתי לנסוע בשבת', הסביר צליל.
אלישמע חשב רגע, ואז אמר: 'אני ממש זוכר שאבא שלי אמר פעם שהולכים להעיד על החודש גם בשבת. אני לא יודע למה, זה הרי לא פיקוח נפש, אבל ככה זה'.
'כן, גם אבא שלי אמר את זה, אבל הוא אמר שהוא לא יודע אם מותר לקחת איתנו דברים. אתה יודע, אסור בשבת לקחת דברים מחוץ לעירוב. אז אמא שלי אמרה שלא מתאים שאני אלך לירושלים בלי אוכל ושתייה', סיפר צליל.
'מעניין. לא חשבתי על זה. אבל אתה יודע מה? אמא שלי גם מאוד דאגנית. היא בחיים לא היתה מסכימה שנצא בלי אוכל ושתייה, והיא לא אמרה כלום כשדיברנו על זה. לכן נראה לי שמותר לקחת דברים איתנו'.
'חייבים לבדוק את זה' – סיכמו החברים, והצטרפו למשחק הכדורגל.










יחידה ג' - פרק א' משנה ה'
אז מי צודק? צליל או אלישמע?
כאשר ראו את הירח בבירור, הולכים בשבת לבית הדין או לא?

סדר מועד   מסכת 			פרק א' משנה ה'
[מדובר כאשר ראו את הירח בליל שבת]
בֵּין שֶׁנִּרְאָה [הירח] בַעֲלִיל [=בבירור]  וּבֵין שֶׁלֹּא נִרְאָה בַעֲלִיל,
מְחַלְּלִים עָלָיו אֶת הַשַּׁבָּת.
רְבִּי יוֹסֵי אוֹמֵר:
אִם נִרְאָה בַעֲלִיל,
אֵין מְחַלְּלִין עָלָיו אֶת הַשַּׁבָּת.
1. במשנה מוזכרות שתי דיעות.
1. הדגישו את שם החכם המופיע בפירוש במשנה.
2. כיצד אנו קוראים לדיעה הראשונה במשנה המופיעה ללא ציון שם החכם? השלימו: תנא _________. פירוש מילים אלו הוא התנא ה___________.
2. במשנה נאמרה המילה 'בעליל'.
1. מה פירוש מילה זו? _____________
2. את מי ראו 'בעליל'? __________________
3. מי ראה אותו 'בעליל'? _________________
4. באיזה מצב לא יראו את הירח 'בעליל'? ______________





יחידה ג' – שבת, והירח היה ברור
ביום שישי כ"ט שבט, צליל ואלישמע נפגשו בכניסה לבית הכנסת, כמה דקות לפני תחילת תפילת השבת.
'נו, אתה מוכן?' שאל אלישמע את צליל,
'כן, לגמרי מוכן. ההורים שלי אמרו שאין בעיה שאבוא איתכם לירושלים להעיד על הירח החדש', אישר צליל.
'טוב, אז נראה לי שאיך שמתחיל להחשיך – אנחנו יוצאים רגע החוצה מהתפילה כדי לראות מה קורה'. 'אין בעיה' – סיכמו החברים.
ובאמת, עם רדת החשיכה, עוד לפני סיום התפילה, יצאו השניים לחצר בית הכנסת.
'תראה, הנה הירח החדש, רואים אותו ממש ברור!' התלהב צליל.
'כן. ונראה לי שמרוב שזה ברור – זה אומר שאנחנו לא הולכים לירושלים' אמר אלישמע באכזבה.
'מה?? למה שלא נלך??' התפלא צליל.
'כי היום שבת! וזה חילול שבת ללכת לירושלים'. קבע אלישמע.
'אבל... הרי למדנו שהולכים להעיד בשביל קידוש החודש גם בשבת! כך גם סיכמנו לפני התפילה!' - טען צליל.
'כן, נכון, אבל... רואים את הירח כל-כך ברור, בלי שום עננים שמסתירים אותו, בטח ראו אותו היטב גם בירושלים המון אנשים. הם יגיעו לבית הדין להעיד, ואז כל הנסיעה שלנו מיותרת. לא נראה לי שמחללים שבת בשביל נסיעה מיותרת'. 
'אני לא מוותר כל כך בקלות. בוא נברר את זה', התעקש צליל.









יחידה ד' – שבת, ואנשים רבים הולכים להעיד בבית הדין
אלישמע וצליל יצאו (בליל שבת, זוכרים?) לירושלים עם אבא של אלישמע. נרגשים ודרוכים הם שוחחו ביניהם על הירח שראו, ועל המפגש שמצפה להם עם בית הדין. בין לבין הם סעדו את ליבם במטעמי השבת שאמא ארזה להם צידה לדרך. 
אחרי כשעה וחצי הם רצו לנוח מעט. הם נכנסו לאחד היישובים, וחיפשו מקום. לשמחתם הרבה הם ראו בניין גדול ומואר – בית הכנסת של היישוב. 'בואו, ננוח, נשתה משהו ונמשיך' אמר אבא של אלישמע. 
הם נכנסו לבית הכנסת, ומה גדולה היתה הפתעתם – אנשים רבים היו שם, ונראה היה שכולם באו לשם בדרכם לבית הדין שבירושלים. תוך כדי מילוי בקבוקי המים והכנת שתיה חמה, הגיע לאוזניהם ויכוח קולני בין שני אנשים:
'ברור שאני ממשיך, ההשתתפות בקידוש החודש זו מצווה גדולה, שלפי ההלכה מחללים בשבילה את השבת!'.
'כן, אבל יש רק בעיה קטנה. אתה, לא הולך להשתתף במצווה הזו. עברו כאן לפניך עשרות אנשים בדרך לירושלים. יש כבר מי שיעידו לבית הדין על הירח החדש גם בלעדיך!'.
'כן?! עכשיו אתה אומר לי את זה?! אחרי שהלכתי את כל הדרך מהבית, וויתרתי על סעודת שבת משפחתית?! הרב ביישוב בפירוש אמר לי ללכת לבית הדין. ואני בטוח שהוא התכוון ללכת לבית הדין עד הסוף, ולא שאני אתקע באמצע הדרך!'.
'ואם הרב שלך היה יודע שהמון אנשים הלכו כבר לבית הדין, הוא גם היה אומר לך ללכת? ממש לא נראה לי. בסוף יש גם שבת שצריך לשמור כמה שאפשר!'.


3. השלימו את התרשים, והקיפו בעיגול במקומות המתאימים.:

העדים ראו את הירח בליל שבת








הירח נראה 
לא ממש בבירור


הירח נראה בבירור








לפי כולם – 
לא הולכים / הולכים לבית הדין בשבת

לפי _____ ______, הולכים בשבת לבית הדין.

לפי _____ ______, לא הולכים בשבת לבית הדין.









הטעם: ייתכן שבמקומות אחרים לא ________ ________

הטעם: אם ראו בבירור, בוודאי גם קרוב לבית הדין יש ________ ________

4. לפי המשנה, צליל ואלישמע הולכים או לא הולכים לירושלים בשבת? ______________________________________________ ______________________________________________






4. מהו המקרה במשנה? השלימו בעזרת התרמילון:
עדים ראו את ה______ _______ בליל _______. הם יצאו לדרך, וכאשר הגיעו לאמצע הדרך, גילו שיש בנוסף להם עוד ________ _________ שהולכים ל______ ______ כדי ________.

5. מהו הדין במקרה זה? הקיפו בעיגול:
1. לפי רבי עקיבא, עליהם להישאר במקום / להמשיך בדרכם, כדי ש- לא יהיה חילול שבת מיותר / לא יתאכזבו ויימנעו לבוא בעתיד.
2. לפי רבן גמליאל, עליהם להישאר במקום / להמשיך בדרכם, כדי ש- לא יהיה חילול שבת מיותר / לא יתאכזבו ויימנעו לבוא בעתיד.
6. מעניין לשים [image: ]:
תואר הכבוד לרבי עקיבא, הוא רבי.
ואילו תואר הכבוד לרבן גמליאל הוא – רבן.
הדבר קשור לתפקידו המיוחד של רבן גמליאל.
מה היה תפקידו של רבן גמליאל? (היעזרו בנאמר בשאלה 3א).
____________


7. השלימו את שמות שישה סדרי משנה!  (רמז: זמן נק"ט)
זרעים, _______, נשים,  ________, ________, טהרות.


1. מה דעתכם? להמשיך או לא להמשיך לבית הדין? נמקו מדוע. ________________________________________ ________________________________________


יחידה ד' – פרק א' משנה ו'
סדר         מסכת 			פרק א' משנה ו'
מַעֲשֶׂה שֶׁעָבְרוּ יוֹתֵר מֵאַרְבָּעִים זוֹג,
וְעִכְּבָן רְבִּי עֲקִיבָא בְלוֹד.
שָׁלַח לוֹ רַבָּן גַּמְלִיאֵל:
אִם מְעַכֵּב אַתָּה אֶת הָרַבִּים,
נִמְצֵאתָ מכשִילָן לֶעָתִיד לָבוֹא.

2. סמנו את שמות שני החכמים במשנה.
3. א.  השלימו:
העדים, יצאו (כנראה) מהגליל.
בימי הנשיא רבן גמליאל (ראש בית הדין),
 מקום בית הדין היה ביבנה.
במשנה מתואר, שהעדים עברו דרך 
העיר _____, שם היה רבי עקיבא.
ב.  סמנו את מסלול הליכת העדים.





לוד
יבנה
הגליל
[image: ]


יחידה ה' – כשרות קרובים [ועבדים] לעדות החודש
צליל, אלישמע ואביו המשיכו בהתקדמות לירושלים. בדרך פגש אבא של אלישמע חבר: 'אהרון, מה העניינים? מה שלומך?'.
'מעולה אחי, הולכים לירושלים, אה? אני רואה שהבאת איתך חברייה!'.   'כן, הילד שלי וחבר, הם כבר בר-מצווה, ולגמרי גדולים!'.
'יפה שילדים בגיל הזה טורחים ומשקיעים לכבוד המצווה. כל הכבוד ילדים! בעצם... כל הכבוד בחורים!'.
'תודה, תודה, האמת שלא היכרתי, אבל אלישמע סיפר לי והלהיב אותי, וזה מרגיש לי באמת ממש מיוחד'.
'כל הכבוד לאלישמע, אבל... מה הרעיון שאבא ובן באים ביחד? נראה לי שיקבלו רק אחד מיכם לעדות החודש' – ציין אהרון.
'מה?? אבא, לא סיפרת לי על זה!!' הזדעק אלישמע.
'כן, בעיקרון קרובי משפחה לא יכולים להיות עדים ביחד. ככה זה גם בעדות בחתונה', הסביר אבא.
'מה, גם אם הם צדיקים מאוד, כמו משה רבנו ואהרון הכהן שהיו אחים?' התעניין צליל,
'כן, ככה זה בעדות רגילה. נראה לי שלא רוצים לומר לאנשים 'היי, אתה ואחיך לא מספיק צדיקים, אתם לא יכולים להעיד יחד, נראה לי שאתם זוממים משהו'. אז כבר החליטו שכל קרובי המשפחה יהיו פסולים'. הציע אהרון.
'אבל... אתם בטוחים שגם בעדות החודש קרובים פסולים? אולי זה רק בעדות של חתונה? כדאי שנבדוק את זה!' אמר צליל.  



   יחידה ה' – פרק א משנה ז (1)
כדי לענות על השאלה של צליל, נלמד את החלק הראשון של משנה ז'.
אָב וּבְנוֹ שֶׁרָאוּ אֶת הַחֹדֶשׁ, 
 		  יֵלֵכו [לבית הדין כדי להעיד] 
לֹא שֶׁמִּצְטָרְפִים זֶה עִם זֶה,
אֶלָּא שאם יִפָּסֵל אֶחָד מֵהֶם,
יִצְטָרֵף הַשֵּׁנִי עִם אַחֵר.
רְבִּי שִׁמְעוֹן אוֹמֵר:
אָב וּבְנוֹ, וְכָל הַקְּרוֹבִים,
 		  כְּשֵׁרִים לְעֵדוּת הַחֹדֶשׁ.

1. סמנו את שם החכם המופיע במשנה.

2. תזכורת: הדיעה המופיעה ראשונה במשנה ללא ציון שם החכם נקראת  _______ _______.

3. כתבו את החכם או הדעה במשנה (תנא קמא, רבי שמעון) במקום המתאים:
אלישמע ואביו יכולים להעיד יחד בעדות החודש.

אלישמע ואביו לא יכולים להעיד יחד בעדות החודש.


4. גם לפי הדיעה שאב ובנו פסולים לעדות החודש, אב ובנו שראו את החודש – ילכו להעיד. מדוע? כתבו בלשונכם! _________ ___________________________________________





במחלוקת בחלק הראשון של המשנה, אנחנו פוסקים כמו תנא קמא: אב ובנו אינם כשרים להעיד יחד.
בחלק הבא של המשנה נלמד:
1.  מהו ההסבר לדעתו של רבי שמעון, 
2. וגם נראה, שלא תמיד היה הדבר ברור שההלכה היא כמו תנא קמא.
יחידה ו' – הסבר דעת רבי שמעון
'אבא, אני ממש לא מבין את דעתו של רבי שמעון. למה שאב ובנו יהיו כשרים להעיד יחד דווקא בעדות החודש?'.
'שאלה טובה אלישמע.  יש שני פסוקים מאוד מעניינים. שים לב:
וַיֹּאמֶר ה' אֶל משֶׁה וְאֶל אַהֲרֹן ..  הַחֹדֶשׁ הַזֶּה לָכֶם רֹאשׁ חֳדָשִׁים'.
1. אל מי ה' מדבר בפסוק הזה? 				
2. על איזו מצווה הפסוק אומר שהיא שייכת לשניהם יחד? 				
3. השלימו: מפסוקים אלה למד רבי שמעון שאח ואחיו, וכל ה-_________, כשרים ל___________________.

4. מצאו את ההגדרות בתפזורת:
ע
א

מ

ל

ק

ת
ד
ש

ו
נ

צ
ה

ל
י
ע
מ
עדים   כשר    פסול    קרוב    משפחה    שבת    עקיבא    גמליאל    שמעון


יחידה ו' – פרק א משנה ז (2)

תלמידים יקרים! לפניכם סיפור:

אָמַר רְבִּי יוֹסֵי:
מַעֲשֶׂה בְטוֹבִיָּה הָרוֹפֵא,
שֶׁרָאָה אֶת הַחֹדֶשׁ בִּירוּשָׁלַיִם,
הוּא וּבְנוֹ וְעַבְדּוֹ הַמְשֻׁחְרָר,
וְקִבְּלוּ הַכֹּהֲנִים אוֹתוֹ וְאֶת בְּנוֹ,
וּפָסְלוּ אֶת עַבְדּוֹ [המשוחרר].
וּכְשֶׁבָּאוּ לִפְנֵי בֵּית דִּין [הגדול שבירושלים], קִבְּלוּ אוֹתוֹ וְאֶת עַבְדוֹ [המשוחרר], וּפָסְלוּ אֶת בְּנוֹ.

5. השלימו לפי המשנה את הפרטים הבאים:
1. מספר הסיפור - ________________
2. שם האב שהלך עם בנו להעיד על החודש - ______________.
3. השלישי שהצטרף לאב ובנו - ____________________.
4. הכשירו קרובים לעדות החודש - __________________.
5. פסלו קרובים לעדות החודש - ____________________.

6. היזכרו בחלק הראשון של המשנה, ומתחו קו בין הדיעות למי שפסק כמוהן (מימין לשמאל).
תנא קמא

קרובים כשרים לעדות החודש

הכהנים





רבי שמעון

קרובים פסולים לעדות החודש

בית דין הגדול





יחידה ז' – עדים פסולים
סוף סוף ראתה החבורה את הכניסה לירושלים! העיניים אמנם היו עייפות כתוצאה מלילה ללא שינה, אבל ההתרגשות שמילאה את ליבם העניקה להם כוחות חדשים.
בכניסה לירושלים קיבל את פניהם שלט גדול: 'עדי החודש – ברוכים הבאים בשם ה' '. מתחת לשלט הגדול, ניצב דוכן שעליו היה כתוב 'עדי החודש – התאמה לעדות'.
'אבא, מה זה אומר 'התאמה לעדות החודש'?' – שאל אלישמע.
'בואו ונראה. אני לא זוכר את זה מהפעם שעברה שהייתי כאן'.
הם ניגשו אל הדוכן, שם ישבו שני אנשים צעירים, עם אדם מבוגר עם הדרת פנים שנראה כמו רב.
'שלום לכם! בוודאי עשיתם דרך רחוקה! מוזמנים לקחת בקבוק שתייה', קידם באדיבות את פני החבורה אחד האנשים הצעירים.
'תודה רבה!' הילדים בחרו להם שתיה מתוקה, ואבא לקח בקבוק מים. 'כאן, בנוסף לשתייה, אנחנו עוזרים לכם להתארגן לקראת העדות בבית הדין' – הסביר הצעיר השני.
'אני חושב שאנחנו מוכנים היטב. אני זוכר בדיוק את הירח שראינו'- אמר צליל בגאווה.
'כן, אני בטוח, רק אנחנו רוצים לוודא שכל מי שממשיך לבית הדין הוא כשר לעדות, כדי לא ליצור עומס מיותר בבית הדין. במה אתה עובד?' שאל הצעיר בדוכן את אבא של אלישמע.
'מה זה משנה?' התפלא אבא של אלישמע. פעם הייתי מהנדס בניין, פתחתי עסק שלא הצליח והיום אני מחפש עבודה. מה זה משנה?'.
'אל תדאג. נראה את המשנה וכבר תבין הכל'. אמר הרב בחיוך.

יחידה ז' – עדים פסולים
כפתיחה למשנה הבאה, נקיים דיון על המושג 'הימורים'.
1. אילו חברות הימורים גדולות פועלות בישראל?

2. הקנייה בדוכני החברות הללו מותרת מגיל 18 ומעלה. מדוע לא מגיל צעיר יותר?

3. מהן הסכנות בהימורים?

4. האם מותר לפי התורה למלא ולשלוח לוטו או טוטו? מתוך מדורי 'שאל את הרב' באתרי אינטרנט.

· אתר ישיבה – הרב יעקב אריאל https://www.yeshiva.org.il/ask/919
· אתר שו"ת מורשת – הרב יובל שרלו http://shut.moreshet.co.il/shut2.asp?id=1788
· אתר הידברות - https://www.hidabroot.org/question/211983

5. האם שמעתם על אסונות כתוצאה מהימורים אסורים או מופרזים?
· 'פרשת אתי אלון' - בויקיפדיה
https://he.wikipedia.org/wiki/%D7%94%D7%9E%D7%A2%D7%99%D7%9C%D7%94_%D7%91%D7%91%D7%A0%D7%A7_%D7%9C%D7%9E%D7%A1%D7%97%D7%A8
· בווידאופדיה – מטלטל – חובה לבדוק התאמה לצופים https://www.youtube.com/watch?v=iHpJLceVyPU






יחידה ח' – צורך בעדות על כשרות העד
'אהה. עכשיו אני רגוע יותר. פשוט רוצים לדעת שהעדים עוסקים בעיסוק ישר'.
'כן, זה הכל'. חייך הרב.
'ועוד דבר קטן, יש מישהו בירושלים שמכיר אתכם?'. שאל אחד הצעירים שעמדו בדוכן.
'כן, חבר ותיק שלי גר בירושלים. אבל לא נעים להעיר אותו בכזאת שעה מאוחרת'. ענה אבא של אלישמע.
'לא נראה לי שהוא ישן עכשיו. אנשי ירושלים רגילים להיות ערים בלילות קידוש החודש'.
'כן, אבל – למה בעצם? יש איזו בעיה?' שאל בחשש אבא של אלישמע.
'כן... לצערנו הרב, לאחרונה הצדוקים מנסים להכשיל את תהליך קידוש החודש. הם שולחים עדים שמספרים שקרים לבית הדין, שכביכול ראו את הירח. לכן כל אחד שמגיע לבית הדין כדי להעיד, צריך להביא איתו מישהו שמוכר לבית הדין, שיאשר שהוא לא צדוקי'.
'טוב, נעבור דרך הבית של החבר'. סיכם אבא של אלישמע.

יחידה ח' – פרק ב משנה א
אִם אֵינָן מַכִּירִין אוֹתוֹ,
מְשַׁלְּחִין עִמּוֹ אַחֵר לְהַעִידוֹ.
בָּרִאשׁוֹנָה,
הָיוּ מְקַבְּלִים עֵדוּת הַחֹדֶשׁ מִכָּל הָאָדָם;
מִשֶּׁקִּלְקְלוּ הַמִּינִים,
הִתְקִינוּ שֶׁלֹּא יְהוּ מְקַבְּלִים אֶלָּא מִן הַמַּכִּירִים.


סדר - 			מסכת - 				
יחידה ז' – פרק א משנה ח – פסולים לעדות
אֵלּוּ הֵן הַפְּסוּלִין:
הַמְשַׂחֵק בַּקֻּבְיָא ,וְהַמַּלְוֶה בָרִבִּית ,וּמַפְרִיחֵי יוֹנִים,
וְסוֹחֲרֵי שְׁבִיעִית,       וַעֲבָדִים.
זֶה הַכְּלָל:
כָּל הָעֵדוּת שֶׁאֵין הָאִשָּׁה כְשֵׁרָה לָהּ,
אַף הֵן אֵינָן כְּשֵׁרִים לָהּ.
1. השלימו בטבלה את חמשת פסולי העדות שבמשנה. בכתיבת הסיבה לפסול – היעזרו בדברי המורה בשיעור ובתרמילון.
הפסולים
הסיבה לפסילתם












· מהמרים – עלולים לומר שקר כדי להרוויח כסף
· עושים עבירות בשביל להרוויח כסף
· כשרים לעדויות אחרות, ולא לעדות החודש  

הרחבה – מדוע הצדוקים רוצים להעיד שקר בעדות החודש
בתורה בחומש ויקרא נאמר:
· וּסְפַרְתֶּם לָכֶם מִמָּחֳרַת הַשַּׁבָּת 
· מִיּוֹם הֲבִיאֲכֶם אֶת עֹמֶר הַתְּנוּפָה שֶׁבַע שַׁבָּתוֹת תְּמִימֹת תִּהְיֶינָה:...   
· וּקְרָאתֶם בְּעֶצֶם הַיּוֹם הַזֶּה מִקְרָא קֹדֶשׁ יִהְיֶה לָכֶם 
אלו הפסוקים שמדברים על ספירת העומר וחג השבועות.
לפי הנאמר בפסוקים:
1. מתי מתחילה ספירת העומר לפי הפסוקים? ___________
איך מבינים את המילים בפסוק 'ממחרת השבת'?
· לפי התורה שבעל-פה, הפירוש הוא למחרת חג ראשון של פסח.
· הצדוקים שלא האמינו בתורה שבעל פה, הסבירו – למחרת יום שבת שבחג הפסח.
2. סמנו בלוח השנה שלפניכם, מתי מתחילה ספירת העומר לפי חכמי ישראל ולפי הצדוקים.






י"ד ניסן
שבת
ט"ו ניסן – חג ראשון של פסח
ט"ז ניסן – חול המועד
י"ז ניסן – חול המועד
י"ח ניסן – חול המועד
י"ט ניסן – חול המועד
כ' ניסן – חול המועד
כ"א ניסן – חג שני של פסח
שבת
י"ז ניסן – חול המועד
י"ז ניסן – חול המועד





בבית המקדש פעלו לפי דברי חכמי התורה שבעל-פה, והצדוקים ניסו לארגן שהדברים יתאימו גם לשיטה שלהם.
איך? הם ניסו להקדים את ראש חודש ניסן, וכך גם פסח יוקדם ביום, וייצא ביום שבת, ואז – ההלכה של הצדוקים תתאים להלכה של חכמי התורה!


1. במשנה מדובר על שתי תקופות.
1. איך נקראת התקופה הראשונה במשנה? ____________
2. איך נקראת במשנה התקופה השנייה? _____________
3. איך נקראים במשנה הצדוקים? ________________

2. בתחילת המשנה נאמר: אִם אֵינָן מַכִּירִין אוֹתוֹ, מְשַׁלְּחִין עִמּוֹ אַחֵר לְהַעִידוֹ. משפט זה מדבר על התקופה הראשונה או השנייה? הסבירו דבריכם! ______________________________
__________________________________________ 



הרחבה ליחידה ח' – מדוע הצדוקים רוצים להעיד שקר בעדות החודש

החבורה יצאה לדרכה.
'איזה מוזר!' חשב אלישמע בקול. 'מה יוצא לצדוקים מזה שהם משקרים לבית הדין בקידוש החודש?!'.
'זה קשור למחלוקת שיש להם עם חכמי התורה על זמני ספירת העומר וחג השבועות' – ענה אבא.
'רגע, מה זאת אומרת? הם לא חוגגים את כל החגים כמונו? הרי הם מאמינים בתורה שבכתב, וגם פסח וגם שבועות כתובים בתורה שבכתב!', תמה צליל.
'כן', חייך אבא של אלישמע. 'חג שבועות כתוב במפורש, אבל התאריך שלו – לא!'.
'אני זוכר שסופרים 49 ימים, ואז מגיעים לזמן מתן תורה! אז כן יש תאריך קבוע!' טען אלישמע.
אתה צודק, בתנאי אחד: שכולם מסכימים מתי מתחילים לספור את 49 הימים של ספירת העומר'. הסביר אבא.






1. השלימו:
1. החצר הגדולה בירושלים שאליה היו מתאספים עדי קידוש החודש נקראה ______________
2. שם בית הדין היו _________________________,
3. ובנוסף היו עושים שם בשביל עדי החודש ___________ ____________, כדי ש______________________

יחידה י' – בית יעזק (2) – מי שיצא מתחום שבת
'ומה ההסבר השני לשם החצר 'בית יעזק'?' התעניין צליל.
'ההסבר השני דווקא דומה לרעיון שלכם, שזה מלשון אזיקים.
בעבר, מי שהיה מגיע בשבת לחצר מחוץ לירושלים, לא יכול היה לצאת ממנה'.
'מה?! למה?? אז אף אחד לא יבוא לעדות החודש, אם נתקעים בחצר כל השבת?!' המטיר אלישמע שאלות.
'זה בגלל שיוצאים מחוץ לתחום.
· בשבת, מותר ללכת עד 2000 אמה מחוץ לעיר. מרחק זה נקרא 'תחום שבת'.
· מי שיצא מחוץ למרחק זה – ללא רשות, צריך להישאר במקומו עד צאת השבת.
· מי שיצא מחוץ ל'תחום שבת' ברשות, לקידוש החודש או להציל אנשים, 
· פעם – היה צריך להישאר במקומו. ואז מי שבאו לחצר 'בית יעזק' מחוץ לירושלים, כמונו, הרגישו אזוקים  לחצר.
· אבל כיום, אחרי תקנת רבן גמליאל הזקן, מותר לעדי החודש ללכת מהחצר מרחק של 2000 אמה לכל כיוון.
· וכוחות הצלה – יכולים לחזור לביתם. 

יחידה ט' – בית יעזק (1)
'אבא, הבית של החבר רחוק?' שאל אלישמע, כשסימני עייפות בקולו.
'קצת. כן. למה, התעיייפתם?' שאל אבא את אלישמע וצליל.
'אמממ... כן... קצת...' גימגמו אלישמע וצליל.
'כן, אפשר להבין'. אמר אבא בהשתתפות. חשב רגע, ואז הוסיף: 'אני חושב שנלך ישר לבית יעזק. אולי החבר נמצא שם, ואולי נפגוש שם מישהו אחר שמכיר אותנו'.
'יעזק?! זה נשמע מפחיד קצת, מזכיר לי אזיקים'. צחק אלישמע.
'כן, בטח אוזקים שם את העדים שתופסים אותם משקרים' המשיך צליל את הרעיון.
'איזה רעיון יפה, ילדים'. שיבח אבא, ומיד הרגיע: 'אל תדאגו, אתם הולכים להתפנק בחצר הזו, לא והיות באזיקים'. והוסיף:  'שמעתי שני הסברים לשם הזה.
ההסבר הראשון – 'לעזק' פירושו להוציא אבנים גדולות מהשדה. וגם בחצר הזו מבררים אילו עדויות אינן יכולות להתקבל, ומוציאים אותן'.
סדר ______ מסכת _______ פרק ב משנה ה (1)
חָצֵר גְּדוֹלָה הָיְתָה בִירוּשָׁלַיִם,
וּבֵית יַעְזֵק הָיְתָה נִקְרֵאת,
וְלַשָּׁם כָּל הָעֵדִים מִתְכַּנְּסִין,
וּבֵית דִּין בּוֹדְקִין אוֹתָן שָׁם.
וּסְעוֹדוֹת גְּדוֹלוֹת עוֹשִׂין לָהֶם,
בִּשְׁבִיל שֶׁיְּהוּ רְגִילִים לָבֹא.




יחידה י' - מסכת 			 פרק ב משנה ה (חלק ב)
בָּרִאשׁוֹנָה לֹא הָיוּ זָזִים מִשָּׁם כָּל הַיּוֹם.
הִתְקִין רַבָּן גַּמְלִיאֵל הַזָּקֵן,
שֶׁיְּהוּ מְהַלְּכִים אַלְפַּיִם אַמָּה לְכָל רוּחַ.
וְלֹא זוֹ בִלְבַד,
אֶלָּא אַף חֲכָמָה הַבָּאָה לְיַלֵּד,
הַבָּא לְהַצִּיל מִיַּד הַגַּיִס וּמִיַּד הַנָּהָר,
מִיַּד הַדְּלֵקָה מִיַּד הַמַּפְּלוֹת,
הֲרֵי אֵלּוּ כְאַנְשֵׁי הָעִיר,
וְיֵשׁ לָהֶם אַלְפַּיִם אַמָּה לְכָל רוּחַ.
1. איך נאמר בלשון המשנה:
1. בהתחלה, בתקופה הראשונה - _____________
2. לכל כיוון - ________________

2. 'בראשונה, לא היו זזים משם כל היום'. מדוע? הקיפו את התשובה הנכונה.
1. כי הם היו עייפים מאוד.
2. כי רצו שעדים חשודים בשקר לא ייעלמו לבית הדין.
3. כי הם יצאו מחוץ לתחום שבת.

3. מה עשה רבן גמליאל הזקן? הקיפו בעיגול:
1. העניש את העדים שיצאו מהחצר בשבת ללא רשות.
2. התיר לעדי החודש וכוחות ההצלה לצאת מהחצר בשבת.
3. קבע שיתנו לעדי החודש סעודות, כפיצוי על כך שאינם יוצאים מהחצר.

**הרחבה – רבן גמליאל הזקן**
רבן גמליאל הזקן היה נשיא הסנהדרין בירושלים, בסוף ימי המקדש השני. נכדו, רבן גמליאל, היה נשיא הסנהדרין ביבנה, מעט אחרי חורבן המקדש השני. באחת המשניות הקודמות (משנה ו') למדנו על רבן גמליאל – הנכד, שכתב מכתב לרבי עקיבא.
4. מדוע לדעתך נקרא רבן גמליאל במשנה שלנו – 'הזקן'? ________ _____________________________________________
5. היזכר: מדוע נקראים שני הרבנים גמליאל 'רבן' ולא 'רבי'? (עמוד 6 שאלה 6) ______________________________________

6. במשנה מפורטים כוחות הצלה שונים. מתחו קו בין המילים במשנה לכוחות ההצלה המתאימים.

המילים במשנה

כוח ההצלה
· חֲכָמָה הַבָּאָה לְיַלֵּד

· חילוץ משיטפון והצפה
· הַבָּא לְהַצִּיל מִיַּד הַגַּיִס

· רפואה – סיוע ליולדת
· [הבא להציל] מִיַּד הַנָּהָר

· חילוץ מבית שהתמוטט
· [הבא להציל] מִיַּד הַדְּלֵקָה

· ביטחון – הצלה מצבא זר
· [הבא להציל] מִיַּד הַמַּפְּלוֹת

· כיבוי אש

7. מדוע רבן גמליאל הזקן התיר לכוחות ההצלה ועדי החודש לצאת מהחצר אליה הגיעו? הרי הם יצאו מתחום שבת? היעזרו בשאלות של אלישמע בתחילת יחידה י' בעמוד הקודם. _____________________________________________ _____________________________________________ 





'טוב. ספר לנו עכשיו על צורת הירח. יש צד מעוגל וקצוות. לאן הצד המעוגל היה מופנה? למעלה? למטה? ימינה? לאן?'.
'הוא היה מופנה למטה, וקצת ימינה לכיוון השמש ששקעה'. 
'ושאלה אחרונה: מה היה העובי של הירח? כמו חצי ירח? כמו בננה?'.
'הוא היה אפילו יותר דק מבננה'.
'טוב. תודה רבה לך!' אמר הדיין שישב מימין. 'סיימנו את השאלות. אתה יכול להמשיך בדרכך'.
'תודה, ו... חודש טוב!' נפרד בהתרגשות אבא של אלישמע.

יחידה י"א – מסכת 			 פרק ב משנה ו (1)
כֵּיצַד בּוֹדְקִין אֶת הָעֵדִים?
זוֹג שֶׁבָּא רִאשׁוֹן בּוֹדְקִין אוֹתוֹ רִאשׁוֹן.
מַכְנִיסִים אֶת הַגָּדוֹל שֶׁבָּהֶם,
וְאוֹמְרִים לוֹ:
אֱמֹר, כֵּיצַד רָאִיתָ אֶת הַלְּבָנָה,
לִפְנֵי הַחַמָּה אוֹ לְאַחַר הַחַמָּה? לִצְפוֹנָהּ אוֹ לִדְרוֹמָהּ?
כַּמָּה הָיָה גָבוֹהַּ, וּלְאַיִן הָיָה נוֹטֶה?
וְכַמָּה הָיָה רָחָב?
וְאִם אָמַר "לִפְנֵי הַחַמָּה", לֹא אָמַר כְּלוּם.
מצגת מלווה 
יחידה י"א – חקירת העדים  
אחרי שאכלו ושתו, המתינו צליל, אלישמע ואבא לתורם להיכנס לבית הדין. חלפו מספר דקות, והנה שמעו את הכרוז קורא להם 'גבריאל, צליל ואלישמע – נא להגיע לבית הדין'. מלאי התרגשות נכנסו כולם אל החדר שלפני בית הדין.
'גבריאל, אתה נכנס ראשון'. אמר האחראי. ואבא של אלישמע נכנס.
מולו ישבו שלושה רבנים נכבדים, והדיין שישב באמצע שאל: 'שלום גבריאל, בשביל מה באת לכאן היום?'.
'כדי לספר לכם על הירח החדש שראיתי בתחילת הלילה'.
'יפה. בוודאי טרחת רבות כדי להגיע. אנחנו מעריכים מאוד את המאמצים שלך! זכית זכות גדולה להשתתף בקביעת החודש, שקובע את זמני חגי ישראל!' שיבח אב בית הדין.
'כעת, נשאל אותך כמה שאלות על הירח שראית. חשוב שתענה בריכוז ובאופן מדוייק. אתה מוכן?' שאל הדיין שישב מימין.
'כן, בעזרת ה' ', ענה ברוגע גבריאל.
'טוב, אם כך – ספר לנו: מתי ראית את הירח? לפני או אחרי שקיעת השמש?' שאל הדיין שישב משמאל, ואבא של אלישמע השיב -   'אחרי שקיעת השמש. הוא היה סמוך לשמש בצד מערב'.
'טוב. ויחסית לשמש, הוא היה קצת לימין, לצפון, או שמאלה – לדרום?'.
'מעט שמאלה, לדרום'.
'באיזה גובה בערך היה הירח? למעלה מעל הראש? חצי גובה? רבע גובה?'.    'הירח היה ממש קרוב לשקיעה. אולי שמינית גובה ואולי פחות'.







וְכַמָּה הָיָה רָחָב?
יחידה י"א – חקירת העדים  
1. מתחו קו בין השאלות המוזכרות במשנה לפירוש המתאים.
השאלה במשנה

הפירוש
· לִפְנֵי הַחַמָּה אוֹ לְאַחַר הַחַמָּה?

· האם הירח נראה משמאל או מימין לשמש ששקעה?
· לִצְפוֹנָהּ אוֹ לִדְרוֹמָהּ?

· לאן היה מכוון הצד המעוגל של הירח?
· כַּמָּה הָיָה גָבוֹהַּ?

· האם הירח נראה לפני או אחרי השקיעה?
· וּלְאַיִן הָיָה נוֹטֶה?

· מה היה גובה הירח בשמים?
· וְכַמָּה הָיָה רָחָב?

· מה היה עובי הירח החדש?

2. איך אמרו בלשון המשנה את המילים הבאות? השלימו:
1. בודקים - _________________
2. העד החשוב יותר - __________________
3. הירח - __________
4. השמש - ____________
5. היה מכוון - __________________

3. פתרו את התפזורת להנאתכם!

בית יעזק   בדיקות   חמה   לבנה   צדוקים   בית דין      תחום שבת
סעודות    מועד   הצלה    גיס     נהר    דלקה    מפלות     יולדת




יחידה י"ב – פרק ב משנה ו (חלק ב)
הָיוּ מַכְנִיסִין (=בית הדין)  אֶת הַשֵּׁנִי (=העד השני) וּבוֹדְקִין אוֹתוֹ.
נִמְצְאוּ דִבְרֵיהֶם מְכֻוָּנִים (מתאימים זה לזה),
עֵדוּתָן קיֶּמֶת.
וּשְׁאָר כָּל הַזּוֹגוֹת,
שׁוֹאֲלִין אוֹתָן רָאשֵׁי דְבָרִים;
לֹא שֶׁהֵן צְרִיכִים לָהֶן,
אֶלָּא שֶׁלֹּא יֵצְאוּ בְפַחֵי נֶפֶש(=מאוכזבים),
בִּשְׁבִיל שֶׁיְּהוּ רְגִילִים לָבֹא.
1. כיצד נאמר בלשון המשנה:
1. בית הדין ראה שדברי שני העדים מתאימים זה לזה ___________________
2. בית הדין קיבל את העדות ___________________
2. מדוע בית הדין ממשיך לשאול עדים נוספים, גם אחרי שקיבל את עדות העדים הראשונים? ______________________ _______________________________________
3. כיצד נאמר בלשון המשנה: א. 'כדי שלא יהיו מאוכזבים'? ____________________________
ב. 'שירצו לבוא גם בפעם הבאה' _____________________
4. היזכרו בשני דברים נוספים שהוזכרו במשנה, שנעשו כדי לעודד את העדים לבוא בפעמים הבאות. א. __________________ ב. __________________________

יחידה י"ב – המשך קבלת העדים  
אבא יצא אל אלישמע וצליל. הם לא הספיקו לדבר ביניהם וכבר הכניסו את צליל לספר את מה שראה מהירח.
לא היה גבול להתרגשות של צליל. הוא עומד בעצמו מול בית הדין, ומספר להם על הירח! 
צליל זכר היטב, וידע לענות על שאלות הדיינים.
בסיום, שאל אותו אחד הדיינים: 'אמור לי, 'זו הפעם הראשונה שלך אצלנו?'
'ככככן', ענה צליל במבוכה.
'אני מוכרח לומר, שאמנם – ניכר שאתה מתרגש, אבל יחד עם זאת - ענית ממש נפלא! כל הכבוד לך!'.
צליל הרגיש שהמילים הללו שוטפות ממנו את כל העייפות, נוסכות בו כוחות חדשים ורעננות, הוא מלמל במבוכה ויצא לחצר.
כאשר יצא צליל, הקיפו אותו אלישמע ואבא בשאלות: 'איך היה?' 'זכרת?' 'אתה מרוגש נורא, נכון? רואים עליך!'. 
צליל סימן להם לעצור רגע, הוא התיישב ליד השולחן, לגם מבקבוק המים שלו, ואמר רק: ''היה ממש מיוחד'.
מאוחר יותר, הסביר אבא של אלישמע לילדים שבעצם כבר קיבלו לפניהם עדים שהעידו על החודש, ובעצם יכלו לקבוע את החודש גם ללא העדות של צליל ואבא של אלישמע. 
ובכל זאת – המפגש עם בית הדין השאיר על צליל רושם טוב כל כך, שכבר גורם לו לחכות לפעם הבאה שבה יראה ירח חדש ויבוא לבית הדין.





יחידה י"ג – ראש השנה פרק ב משנה ז
רֹאשׁ בֵּית דִּין אוֹמֵר: מְקֻדָּשׁ!
וְכָל הָעָם עוֹנִים אַחֲרָיו:מְקֻדָּשׁ, מְקֻדָּשׁ!

בֵּין שֶׁנִּרְאָה בִזְמַנּוֹ וּבֵין שֶׁלֹּא נִרְאָה בִזְמַנּוֹ,
מְקַדְּשִׁים אוֹתוֹ.
רְבִּי אֶלְעָזָר בִּרְבִּי צָדוֹק אוֹמֵר:
אִם לֹא נִרְאָה בִזְמַנּוֹ,אֵין מְקַדְּשִׁים אוֹתוֹ,
שֶׁכְּבָר קִדְּשׁוּהוּ שָׁמַיִם.

1. לפניכם שני פסוקים, מהם למדו על הכרזת קידוש החודש. כתבו ליד כל פסוק אם הוא מלמד על הכרזת ראש בית הדין או על הכרזת העם.
· וַיְדַבֵּר מֹשֶׁה אֶת מֹעֲדֵי ה' אֶל בְּנֵי יִשְׂרָאֵל 				
· מוֹעֲדֵי ה' אֲשֶׁר תִּקְרְאוּ אתם מִקְרָאֵי קֹדֶשׁ 				

2. השלימו: ראש חודש יכול להיות ביום שאחרי (תאריך) ____, או ביום שאחרי תאריך _____ .
אם בית הדין קבעו את החודש ביום הראשון – מכריזים '_______'.
אם לא, האם מכריזים 'מקודש' ביום השני?
1. לפי תנא קמא - ____________.
2. לפי רבי אלעזר ברבי צדוק - ____________.
3. מהם המילים במשנה שהם ההסבר לדעת רבי אלעזר? ________________________
4. מהו ההסבר לכך? ___________________________

יחידה י"ג – הכרזה על קביעת החודש  

אלישמע וצליל הכינו לעצמם תה בפינת הכיבוד, כאשר לפתע הרגישו תנועה מיוחדת בחצר בית הדין. אנשים רבים התחילו להתאסף, כאשר כולם מנסים לראות את דלת הכניסה של בית הדין.אלישמע וצליל לקחו איתם את כוסות התה, ועלו על מעין גבעת עפר קטנה, כדי לנסות לראות על מה כולם מסתכלים.
'אלישמע', שאל צליל, 'יש לך מושג מה קורה עכשיו?'.
'אני לא בטוח, אבל נראה לי שבית הדין עומד להכריז על קידוש החודש' – ענה אלישמע.
ובאמת – מיד שמעו כולם את קולו הרועם של מנהל חצר בית הדין: 'רבותיי, נא לשמור על השקט, אנחנו רוצים להתחיל'.
קולו של אב בית הדין היה נמוך יותר מזה של מנהל בית הדין, אבל כולם שמעו אותו. הדממה שהיתה בחצר היתה מוחלטת. 
'מקודש'.
מיד ענו כולם 'מקודש! מקודש!'.

אנשים מסביב צהלו ושמחו, איחלו ובירכו זה את זה – 'חודש טוב', קבוצת אנשים התחילה לשיר – 'דוד מלך ישראל חי וקיים – חודש טוב ומבורך'. צליל היה בטוח שראה אנשים מבוגרים מוחים דמעות התרגשות מפניהם.
מחשבות עברו בראשו – על הדרך, על הזכות להיות שותף בתהליך קידוש החודש,

בליבו הוא כבר חיכה לפעם הבאה שבה הוא יוכל להגיע לירושלים.





יחידה ט"ו – ראש השנה פרק ב משנה ח (חלק ב)
רבן גמליאל מכשיר עדים – והחכמים חולקים: מקרה ראשון.
מַעֲשֶׂה שֶׁבָּאוּ שְׁנַיִם וְאָמְרוּ:
רְאִינוּהוּ שַׁחְרִית בַּמִּזְרָח, וְעַרְבִית בַּמַּעֲרָב.
אָמַר רְבִּי יוֹחָנָן בֶּן נוּרִי :עֵדֵי שֶׁקֶר הֵם!
וּכְשֶׁבָּאוּ לְיַבְנֶה קִבְּלָן רַבָּן גַּמְלִיאֵל.
1. היזכרות – הקיפו בעיגול: 
1. בתחילת החודש, מתי נראה את הירח בשמים?     
תחילת / כל / סוף הלילה.
2. בתחילת החודש נראה את הירח סמוך לשמש, בשקיעה, כלומר בצד   מזרח / מערב / צפון / דרום.
3. בסוף החודש, מתי נראה את הירח בשמים?     
תחילת / כל / סוף הלילה.
4. בסוף החודש נראה את הירח סמוך לשמש, בזריחה, כלומר בצד   מזרח / מערב / צפון / דרום.

2. כמה זמן עובר בדרך כלל, מסוף התקטנות הירח בסוף החודש, ועד הופעתו מחדש בתחילת החודש? ________________
3. כמה זמן לפי דברי העדים במשנה חלף, מסוף התקטנותו ועד להופעתו של הירח? _____________________
4. איך הסביר רבי יוחנן בן נורי, את ההבדל בין האופן הרגיל של הופעת הירח לדברי העדים? ______________________
5. כיצד הסביר זאת רבן גמליאל? (לא מפורש במשנה) _______ __________________________________________

יחידה י"ד – ראש השנה פרק ב משנה ח (חלק א)
כותרת:						 
דְּמוּת צוּרוֹת לְבָנוֹת
הָיוּ לוֹ לְרַבָּן גַּמְלִיאֵל בַּעֲלִיָּתוֹ, בַּטַּבְלָא וּבַכֹּתֶל,
שֶׁבָּהֶן מַרְאֶה אֶת הַהֶדְיוֹטוֹת וְאוֹמֵר:
הֲכָזֶה רָאִיתָ אוֹ כָזֶה?

1. כיצד נאמר בלשון המשנה:
1. תמונות של ירח  ___________________
2. בלשכה שלו בקומה השנייה __________________
3. לוח ____________
4. קיר _____________
5. האנשים הפשוטים 				

2. 'מהמשנה רואים, שהיה חשוב לבית הדין שכל אחד שמגיע – ירגיש בנוח, לא רק רבנים ומומחים'.
הביאו הוכחה למשפט זה מהמשנה שלמדנו כעת! ______ _______________________________________

3. האם לדעתך נכון לעודד כל אחד להגיע ולהעיד בבית הדין? _________________________________________ מה אנחנו מרוויחים מכך? _______________________ 
מה אנחנו עלולים להפסיד? ______________________
4. תנו כותרת לחלק המשנה שלמדנו כעת בראש העמוד.




יחידה ט"ז – ראש השנה פרק ב משנה ח (חלק ג)
רבן גמליאל מכשיר עדים – והחכמים חולקים: מקרה שני.
וְעוֹד בָּאוּ שְׁנַיִם וְאָמְרוּ :רְאִינוּהוּ בִזְמַנּוֹ,
וּבליל עִבּוּרוֹ, לֹא נִרְאָה.
וְקִבְּלָן רַבָּן גַּמְלִיאֵל.
אָמַר רְבִּי דוֹסָא בֶן הַרְכִינָס: עֵדֵי שֶׁקֶר הֵם!
הֵיאָךְ מְעִידִין עַל הָאִשָּׁה שֶׁיָּלָדָה,
וּלְמָחָר כְּרֵסָהּ בֵּין שִׁנֶּיהָ?
אָמַר לוֹ רְבִּי יְהוֹשֻׁעַ: רוֹאֶה אֲנִי אֶת דְּבָרֶיךָ.
1. היזכרות – הקיפו בעיגול: 
1. בתחילת החודש, הירח קטן / שלם. 
2. ביום שלאחריו, הירח צריך להיות גדול יותר / קטן יותר / להיעלם.

2. השלימו: 
1. 'בזמנו', כלומר בלילה שאחרי ____ בחודש הקודם, באו עדים ואמרו ש_____________
2. 'בליל עיבורו', כלומר בלילה שאחרי ____ בחודש, כולם הסתכלו לשמיים, ולא _____________________.

3. מחלוקת החכמים: 
1. מי קיבל = הכשיר את העדות, וקבע את ראש חודש ביום הראשון? ______________________
2. מי חלקו עליו, ולפי שיטתם ראש חודש צריך להיות ביום השני? __________________, ____________________
3. איזה משל נתן רבי דוסא בן הרכינס לדברי העדים, שהתברר (לדעתו) למחרת שהם שקרנים? __________________ ________________________________________


יחידה י"ז – ראש השנה פרק ב משנה ט (חלק א)
גזירת רבן גמליאל על רבי יהושע
שָׁלַח לוֹ רַבָּן גַּמְלִיאֵל:
גּוֹזֵר אֲנִי עָלֶיךָ,שֶׁתָּבֹא אֶצְלִי בְמַקְלָךְ וּבְמָעוֹתָךְ,
בְּיוֹם שֶׁחָל יוֹם הַכִּפּוּרִים לִהְיוֹת בְּחֶשְׁבּוֹנָךְ.
לוח שנה – מחלוקת רבן גמליאל והחכמים
ראשון
שני
שלישי
רביעי
חמישי
שישי
שבת
כט אלול














1. השלימו: ראש החודש שבו היתה מחלוקת רבן גמליאל והחכמים היה בתחילת חודש __________.
2. סמנו במשבצות המתאימות את: 
1. ראש השנה לפי קביעת רבן גמליאל.
2. ראש השנה לפי קביעת רבי יהושע.
3. יום כיפור לפי קביעת רבן גמליאל.
4. יום כיפור לפי קביעת רבי יהושע.
3. כתבו בלשונכם: מה דרש רבן גמליאל מרבי יהושע שיעשה, ומתי? ___________________________________________
4. מה היתה מטרת רבן גמליאל בדרישה הזו? 											
5. כיצד לדעתך הרגיש רבי יהושע? __________ מדוע הוא הרגיש כך בעקבות דרישת רבן גמליאל? 												




יחידה י"ט – ראש השנה פרק ב משנה ט (חלק ג)
דברי רבי עקיבא לרבי דוסא בן הרכינס
בָּא לוֹ אֵצֶל רְבִּי דוֹסָא בֶן הַרְכִינָס ,אָמַר לוֹ:
אִם בָּאִין אָנוּ לָדִין אַחַר בֵּית דִּינוֹ שֶׁל רַבָּן גַּמְלִיאֵל,
צְרִיכִין אָנוּ לָדִין אַחַר כָּל בֵּית דִּין וְדִין  שֶׁעָמַד מִימוֹת משֶׁה וְעַד עַכְשָׁיו;
שֶׁנֶּאֱמַר: (שְׁמוֹת כד,ט(  "וַיַּעַל משֶׁה וְאַהֲרֹן, נָדַב וַאֲבִיהוּא, וְשִׁבְעִים מִזִּקְנֵי יִשְׂרָאֵל", 
וְלָמָּה לֹא נִתְפָּרְשׁוּ שְׁמוֹתָן שֶׁל הזְּקֵנִים?
אֶלָּא לְלַמְּדָךְ, שֶׁכָּל שְׁלֹשָׁה וּשְׁלֹשָׁה שֶׁעָמְדוּ בֵית דִּין עַל יִשְׂרָאֵל ,הֲרֵי הֵן כְּבֵית דִּינוֹ שֶׁל משֶׁה.
1. למי פנה רבי עקיבא, נוסף לפנייה לרבי יהושע? 							
2. רבי עקיבא טען שגם אם בית דין הוא לא הכי טוב שבעולם – ההחלטות שלו הן בתוקף.
1. מאילו מילים בפסוק הביא רבי עקיבא ראייה לדבריו? 								.
2. כיצד המילים הללו מוכיחות את דברי רבי עקיבא? 																		
3. מדוע לדעתך חייב רבן גמליאל את רבי יהושע לפעול לפי קביעת בית הדין, ולא איפשר לו לקיים את יום הכיפורים לפי חשבונו האישי? 																												

יחידה י"ח – ראש השנה פרק ב משנה ט (חלק ב)
דברי רבי עקיבא לרבי יהושע
הָלַךְ וּמְצָאוֹ רְבִּי עֲקִיבָא מֵצֵר.
אָמַר לוֹ :יֶשׁ לִי לִלְמוֹד,
שֶׁכָּל מַה שֶּׁעָשָׂה רַבָּן גַּמְלִיאֵל, עָשׁוּי,
שֶׁנֶּאֱמַר:  (וַיִּקְרָא כג,ד(
"אֵלֶּה מוֹעֲדֵי יי מִקְרָאֵי קֹדֶשׁ,אֲשֶׁר תִּקְרְאוּ אתם";
בֵּין בִּזְמַנָּן, בֵּין שֶׁלֹּא בִזְמַנָּן,   אֵין לִי מוֹעֲדוֹת אֶלָּא אֵלּוּ.
1. 'הָלַךְ וּמְצָאוֹ רְבִּי עֲקִיבָא מֵצֵר'.
1. מי היה 'מיצר'? ________________
2. מדוע הוא היה 'מיצר'? 													
2. לפי רבי עקיבא, גם אם העדים לא אמרו אמת, הקביעה של רבן גמליאל היא זו שקובעת את תאריכי החגים.
1. מהן המילים במשנה האומרות זאת? (5 מילים) 										
2. מאיזו מילה בפסוק הביא רבי עקיבא ראייה לדבריו? 				
3. מהם הסימנים האומרים לנו שמובא פסוק במשנה? 		א.				ב.				ג.							
3. הסבר נוסף: 
1. המילה כתובה ללא ניקוד (3 אותיות) 		
2. הקריאה הרגילה היא (עם ניקוד)   _________
3. אבל ניתן לקרוא גם בניקוד אחר 			
4. מכאן למד רבי עקיבא, שגם אם יש טעות – קביעת התאריכים היא בידי  			. ומכיוון שרבן גמליאל הוא 				, החלטתו היא הקובעת את התאריך.




יחידה כ' – המעשה ברבן גמליאל והחכמים – סיכום
1. כתבו ליד כל שלב בסיפור את המספר המתאים, לפי סדר ההתרחשויות.

רבי דוסא בן הרכינס ורבי יהושע חולקים על החלטת רבן גמליאל

בלילה שאחרי עדות העדים, לא ראו את הירח בשמים

רבן גמליאל דורש מרבי יהושע להגיע אליו, ביום הכיפורים שחל לפי שיטת רבי יהושע, עם מקלו וארנקו.

עדים מעידים לבית הדין, שראו את הירח החדש בלילה שאחרי כ"ט

רבן גמליאל החליט לקבל בכל זאת את דברי העדים

2. המשך: כתבו ליד כל שלב בסיפור את המספר המתאים, לפי סדר ההתרחשויות.

רבי יהושע מצטער מאוד

רבי עקיבא משוחח עם רבי דוסא בן הרכינס

רבן גמליאל משבח את רבי יהושע על חכמתו וענוותנותו

רבי עקיבא משכנע את רבי יהושע

רבי יהושע מגיע לרבן גמליאל עם מקלו וארנקו

3. מתחו קו בין המילה להגדרה המתאימה.
· מָעוֹתָיו

· מצטער
· מֵצֵר

· מילה המסמנת הבאת פסוק
· כְּרֵסָהּ בֵּין שִׁנֶּיהָ

· המטבעות שלו
· שֶׁנֶּאֱמַר

· האשה עם בטן גדולה של סוף ההריון

4. מחלוקת עניינית ומחלוקת אישית.
'מחלוקת לשם שמיים' היא מחלוקת שבה כל אחד מביע את דעתו, מתוך אכפתיות לאמת, בלי שנאה לאחר או מתוך רצון לנצחון אישי. כיצד רואים שמחלוקת רבן גמליאל ורבי יהושע היתה 'מחלוקת לשם שמים'? 																						
יחידה י"ט – ראש השנה פרק ב משנה ט (חלק ד)
רבי יהושע מקבל את החלטת רבן גמליאל
נָטַל מַקְלוֹ וּמָעוֹתָיו בְּיָדוֹ,
וְהָלַךְ לְיַבְנֶה אֵצֶל רַבָּן גַּמְלִיאֵל,
בְּיוֹם שֶׁחָל יוֹם הַכִּפּוּרִים לִהְיוֹת בְּחֶשְׁבּוֹנוֹ.
עָמַד רַבָּן גַּמְלִיאֵל וּנְשָׁקוֹ בְרֹאשׁוֹ,
וְאָמַר לוֹ:
בּוֹא בְשָׁלוֹם, רֶבִּי וְתַלְמִידִי!
רֶבִּי בַחָכְמָה ,וְתַלְמִידִי שֶׁקִּבַּלְתָּ עָלֶיךָ אֶת דְּבָרַי.
1. כתבו ליד כל הגדרה את השם המתאים– רבן גמליאל / רבי יהושע.
1. וויתר על ה'ניצחון' במחלוקת - 				.
2. המתין ביבנה לבוא חברו - 				.
3. למרות ש'ניצח' במחלוקת, הודה שהשני חכם ממנו - 					.

2. א. לפי הנראה מהמשנה, מה היה יחסו של רבן גמליאל לרבי יהושע? הקיפו בעיגול:
הערכה  /  זלזול  /  אהבה  /  שנאה /  אחר: 			
ב. הוכיחו את דבריכם! 													

3. יחסו של רבן גמליאל לרבי יהושע היה חיובי. מדוע, אם כך, גזר עליו שיחלל את יום הכיפורים שלפי חשבונו? 											
4. מה אפשר ללמוד לחיינו מהמעשה ברבן גמליאל והחכמים?  																	

